Document ID: 31998R2532

Reference:
EUR-Lex - 31998R2532 - HU
Fontos jogi nyilatkozat
|
31998R2532
Hivatalos Lap L 318 , 27/11/1998 o. 0004 - 0007
A Tanács 2532/98/EK rendelete(1998. november 23.)Az Európai Központi Bank szankciók kirovására vonatkozó hatáskörérőlAZ EURÓPAI UNIÓ TANÁCSA,tekintettel az Európai Közösséget létrehozó szerződésre, (továbbiakban: a "Szerződés") és különösen annak 108a. cikke (3) bekezdésére, valamint a Központi Bankok Európai Rendszerének és az Európai Központi Bank alapokmányáról szóló (3. sz.) jegyzőkönyv 34.3 cikkére (továbbiakban: az "Alapokmány"),tekintettel az Európai Központi Bank (továbbiakban: "EKB") [1] ajánlására,tekintettel az Európai Parlament véleményére [2],tekintettel a Bizottság véleményére [3],a Szerződés 106. cikke (6) bekezdésében és az Alapokmány 42. cikkében meghatározott eljárás és a Szerződés 109k. cikke (5) bekezdésében, valamint a Nagy-Britannia és Észak-Írország Egyesült Királyságával kapcsolatos egyes rendelkezésekről szóló (11.sz.) jegyzőkönyv (7) bekezdésében meghatározott feltételek szerint eljárva,(1) mivel az Alapokmány 34.3 cikke, valamint az Alapokmány 43.1 cikke, a 11. sz. jegyzőkönyv (8) bekezdése és a Dániával kapcsolatos egyes rendelkezésekről szóló (12. sz.) jegyzőkönyv (2) bekezdése szerint ez a rendelet nem hivatott nem részt vevő tagállamra bármilyen jogot ruházni, vagy bármilyen kötelezettséget róni;(2) mivel az Alapokmány 34.3 cikke előírja a Tanácsnak azoknak a korlátoknak és feltételeknek meghatározását, amelyek értelmében az EKB jogosult – annak rendeleteiben és határozataiban foglalt kötelezettségek betartásának elmulasztása miatt – a vállalkozásokra pénzbírságokat vagy kényszerítő bírságokat kiróni;(3) mivel az EKB rendeleteiből és határozataiból fakadó kötelezettségek megszegése az EKB különböző illetékességi területein fordulhat elő;(4) mivel az EKB illetékességének különféle területein a szankciók kirovása egységes megközelítésének biztosítása érdekében helyénvaló, hogy az ilyen szankciók kirovására vonatkozó összes általános és eljárási rendelkezés egyetlen tanácsi rendeletben szerepeljen; mivel más tanácsi rendeletek konkrét területeken konkrét szankciókról rendelkeznek és e rendeletre hivatkoznak az ilyen szankciók kirovásával összefüggő alapelvek és eljárások tekintetében;(5) mivel a szankciók alkalmazására vonatkozó eredményes szabályozás biztosítása érdekében e rendelet bizonyos cselekvési jogkörrel köteles az EKB-t felruházni mind a vonatkozó eljárások, mind pedig azok végrehajtásával kapcsolatban, az e rendeletben meghatározott korlátokon és feltételeken belül;(6) mivel a Központi Bankok Európai Rendszerét (továbbiakban: "KBER") és az EKB-t megbízták azzal a feladattal, hogy készüljenek fel a gazdasági és pénzügyi unió harmadik szakaszában való (továbbiakban: "3. szakasz") teljes körű működésükre; mivel a KBER 3. szakaszbeli feladatainak teljesítéséhez elengedhetetlen az időben történő felkészülés; mivel a felkészülés lényeges eleme a 3. szakaszt megelőzően az EKB rendeletei és határozatai által a rájuk rótt kötelezettségeket elmulasztó vállalkozásokra való szankciók kirovását illető szabályozás elfogadása; mivel célszerű a lehető leghamarabb tájékoztatni a piaci szereplőket az EKB által szükségesnek ítélt, a szankciók kirovására vonatkozó részletes rendelkezésekről; mivel ennélfogva e rendelet hatályba lépésének napjától az EKB-t szabályozói jogkörrel szükséges felruházni;(7) mivel e rendelet rendelkezései csak akkor alkalmazhatók eredményesen, ha a részt vevő tagállamok bevezetik a szükséges intézkedéseket annak biztosítására, hogy hatóságaik rendelkezzenek olyan jogkörökkel, amelyek révén teljes mértékben együtt tudnak működni az EKB-val, illetve segítséget tudnak nyújtani az EKB-nak az e rendelet által előírt jogsértési eljárás végrehajtásában a Szerződés 5. cikke szerint;(8) mivel a KBER feladatainak a lehetségesnek és megfelelőnek tartott mértékig való elvégzése érdekében az EKB-nak lehetőséget kell biztosítani, hogy igénybe vehesse a nemzeti központi bankokat;(9) mivel az e rendelet szerinti, pénzügyi kötelezettségeket kirovó határozatoknak a Szerződés 192. cikke szerint kell végrehajthatónak lenniük,ELFOGADTA EZT A RENDELETET:1. cikkFogalommeghatározásokE rendelet alkalmazásában:1. "részt vevő tagállam" az a tagállam, amely a Szerződés szerint bevezette a közös valutát;2. "nemzeti központi bank" a részt vevő tagállam központi bankja;3. "vállalkozások" valamely részt vevő tagállamban azok a természetes vagy jogi személyek, magán- vagy köztulajdonban lévők – a közhatalmi jogkörüket gyakorló közintézmények kivételével –, akik az EKB rendeletekből és határozatokból fakadó kötelezettségek hatálya alá tartoznak, és idetartoznak a valamely részt vevő tagállamban található fióktelepek vagy más állandó telephelyek, amelyek központi ügyvezetésének helye vagy székhelye egy részt vevő tagállamon kívül található;4. "jogsértés" az EKB rendeletből vagy határozatokból fakadó kötelezettségek teljesítésének valamely vállalkozás általi elmulasztása;5. "pénzbírság" az az egyszeri pénzösszeg, amelyet a vállalkozás köteles szankcióként kifizetni;6. "kényszerítő bírság" azok a pénzösszegek, amelyeket valamely vállalkozás folyamatos jogsértés esetén köteles szankcióként megfizetni, amelyet a vállalkozás – a 3. cikk (1) bekezdés második albekezdése szerinti, a jogsértés megszüntetését előíró – határozatról történő értesítését követően, a folyamatos jogsértés minden egyes napjára kell felszámítani;7. "szankciók" a jogsértés következményeképpen kirótt pénzbírság és kényszerítő bírság.2. cikkSzankciók(1) Amennyiben a konkrét tanácsi rendeletek másképpen nem rendelkeznek, az EKB a következő korlátokon belül róhat ki a vállalkozásokra pénzbírságot és kényszerítő bírságot:a) pénzbírság: legfeljebb 500000 euró; ésb) kényszerítő bírságok: legfeljebb euró a 10000 jogsértés minden egyes napjára. A kényszerítő bírságot a vállalkozás 3. cikk (1) bekezdés szerinti határozatról történő értesítését követő legfeljebb 6 hónapos időszak tekintetében lehet kiróni.(2) A szankció kirovása és a megfelelő szankció meghatározása során az EKB az arányosság elvének megfelelően jár el.(3) Az EKB – ahol az helytálló – figyelembe veszi a konkrét eset körülményeit, mint például:a) egyrészről a vállalkozás jóhiszeműségének és nyitottságának mértékét az EKB rendeletből vagy határozatból fakadó kötelezettség értelmezésében és teljesítésében, valamint a vállalkozás által mutatott gondosság és együttműködés mértékét, vagy, másrészről a vállalkozás tisztségviselői részéről a szándékos félrevezetés bármely bizonyítékát;b) a jogsértés hatásainak súlyosságát;c) az adott vállalkozás által elkövetett jogsértés ismétlődését, gyakoriságát vagy időtartamát;d) a vállalkozás által a jogsértés révén szerzett nyereséget;e) a vállalkozás gazdasági méretét; ésf) egyazon vállalkozásra ugyanazon tényállás alapján, más hatóságok által kirótt korábbi szankciókat.(4) Abban az esetben, ha a jogsértés valamely kötelezettség teljesítésének elmulasztását foglalja magába, a szankció alkalmazása nem mentesíti a vállalkozást annak teljesítésétől, kivéve, ha a 3. cikk (4) bekezdése szerint elfogadott határozat kifejezetten ennek ellenkezőjéről rendelkezik.3. cikkEljárási szabályok(1) Az EKB Igazgatósága saját kezdeményezésére vagy annak a tagállamnak, amely joghatósága alatt a feltételezett jogsértés bekövetkezett, a nemzeti központi bankja által hozzá intézett ilyen értelmű indítványa alapján határoz a jogsértési eljárás kezdeményezéséről. Ugyanígy határozhat annak a tagállamnak a nemzeti központi bankja, amely joghatóságban a feltételezett jogsértés bekövetkezett, saját kezdeményezésére vagy az EKB által hozzá intézett ilyen értelmű indítvány alapján.A jogsértési eljárás kezdeményezéséről szóló határozatról írásban tájékoztatják az érintett vállalkozást, az illetékes felügyelő hatóságot és annak a tagállamnak a nemzeti központi bankját, amely joghatósága alatt az állítólagos jogsértés bekövetkezett, vagy az EKB-t. Az értesítés tartalmazza a vállalkozással szemben felrótt tényállítások részleteit és az ilyen tényállítások alapjául szolgáló bizonyítékokat. Ahol az helytálló, a határozat előírja az állítólagos jogsértés megszüntetését és értesíti az érintett vállalkozást, hogy kényszerítő bírságot róhatnak ki rá.(2) Az (1) bekezdésben említett határozat előírhatja a vállalkozás számára, hogy jogsértési eljárásnak vesse magát alá. A jogsértési eljárás lefolytatása során – az esettől függően – az EKB vagy a nemzeti központi bank jogosult:a) előírni dokumentumok benyújtását;b) megvizsgálni a vállalkozás könyveit és nyilvántartásait;c) másolatokat vagy kivonatokat készíteni az adott könyvekből és nyilvántartásokból; ésd) írásos vagy szóbeli magyarázatokat beszerezni.Abban az esetben, ha egy vállalkozás akadályozza a jogsértési eljárás lefolytatását, az a részt vevő tagállam, amelyben a vonatkozó üzlethelyiségek találhatók, megadja a szükséges segítséget, beleértve a hozzáférés biztosítását az EKB vagy a nemzeti központi bank számára a vállalkozás üzleti helyiségeihez, a fent említett jogok gyakorlása érdekében.(3) Az érintett vállalkozásnak joga van – az esettől függően – az EKB vagy a nemzeti központi bank előtti meghallgatásra. A vállalkozásnak legalább harminc nap áll rendelkezésére a védekezésének benyújtására.(4) Az EKB Igazgatósága a nemzeti központi bank általi jogsértési eljárást kezdeményező beadvány kézhezvételét vagy annak a tagállamnak a nemzeti központi bankjával folytatott konzultációt követően, amely joghatósága alatt az állítólagos jogsértést elkövették, a lehető leghamarabb, indokolással ellátott határozatot hoz arról, hogy valamely vállalkozás követett-e el jogsértést, tovább meghatározza az esetlegesen kirovandó szankciót.(5) Az érintett vállalkozást írásban értesítik a határozatról és tájékoztatják felülvizsgálati jogáról. A határozatról szóló értesítést megküldik továbbá az illetékes felügyelő hatóságoknak és azon tagállam nemzeti központi bankjának, amely joghatósága alatt a jogsértést elkövették.(6) Az érintett vállalkozás kérheti az EKB Kormányzótanácsától az Igazgatóság határozatának felülvizsgálatát. E kérelmet a határozatról szóló értesítés kézhezvételétől számított harminc napon belül kell benyújtani és annak tartalmaznia kell minden alátámasztó információt és állítást. A kérelmet írásban, az EKB Kormányzótanácsához kell benyújtani.(7) Az EKB Kormányzótanácsa által a (6) bekezdés szerint benyújtott kérelemre válaszként hozott határozat tartalmazza a határozat indokolását és erről írásban értesítik az érintett vállalkozást, a vállalkozás tekintetében illetékes felügyelő hatóságot és azon tagállam nemzeti központi bankját, amely joghatósága alatt a jogsértést elkövették. Az értesítésben tájékoztatni kell a vállalkozást bírósági felülvizsgálati jogáról. Amennyiben az EKB Kormányzótanácsa a kérelemtől számított két hónapon belül nem hoz határozatot, az érintett vállalkozás a Szerződés értelmében kérheti az Igazgatóság határozatának bírósági felülvizsgálatát.(8) A vállalkozással szemben nem hajthatók végre a szankciók, amíg a határozat jogerőssé nem válik vagy:a) azáltal, hogy a (6) bekezdésben említett harmincnapos időszak eltelik anélkül, hogy a vállalkozás az EKB Kormányzótanácsához felülvizsgálati kérelmet nyújtana be; vagyb) azáltal, hogy a Kormányzótanács értesíti a vállalkozást határozatáról, vagy a (7) bekezdésben említett időszak lejár a Kormányzótanács határozathozatala nélkül.(9) Az EKB által kirótt szankciókból befolyó összegek az EKB-t illetik.(10) Amennyiben valamely jogsértés a Szerződés és az Alapokmány értelmében kizárólag a KBER-re bízott feladathoz kapcsolódik, jogsértési eljárást csak e rendelet alapján lehet kezdeményezni, tekintet nélkül bármilyen nemzeti jog vagy rendelet létezésére, amely külön eljárásról rendelkezhet. Amennyiben valamely jogsértés a KBER illetékességén kívül eső egy vagy több területhez is kapcsolódik, e rendelet alapján a jogsértési eljárás kezdeményezésének joga független az illetékes nemzeti hatóság ilyen, a KBER illetékességén kívül eső területekkel kapcsolatos külön eljárás kezdeményezésére vonatkozó jogától. E rendelkezés nem sérti a büntetőjog alkalmazását és a prudenciális felügyeleti illetékességet a részt vevő tagállamokban.(11) A jogsértési eljárás költségeit a vállalkozás viseli, amennyiben a határozat a vállalkozás által elkövetett jogsértést állapít meg.4. cikkHatáridők(1) A jogsértési eljárás kezdeményezésére vonatkozó határozat meghozatalának e rendeletben meghatározott joga megszűnik egy évvel az után, hogy a feltételezett jogsértésről az EKB vagy azon tagállam nemzeti központi bankja, amely joghatósága alatt a feltételezett jogsértést elkövették, először tudomást szerzett. Minden más esetben 5 évvel a jogsértés elkövetése után, vagy folyamatosan elkövetett jogsértés esetében a jogsértés megszűnését követő 5 év múlva.(2) A valamely jogsértés tekintetében szankció kirovásáról szóló határozat e rendelet szerinti meghozatalára vonatkozó jog az eljárás kezdeményezéséről szóló, 3. cikk (1) bekezdésében leírt határozat meghozatalát követő egy év múlva elévül.(3) A végrehajtási eljárás megkezdésének joga a határozat 3. cikk (8) bekezdése értelmében való végrehajthatóvá válásától számított 6 hónap múlva elévül.5. cikkBírósági felülvizsgálatAz Európai Közösségek Bírósága a Szerződés 172. cikke értelmében korlátlan hatáskörrel rendelkezik az olyan jogerős határozatok felülvizsgálatára, amelyekben szankciókat rónak ki.6. cikkÁltalános rendelkezések és szabályozási hatáskör(1) Amennyiben e rendelet és az EKB számára szankciók kirovását lehetővé tévő más tanácsi rendeletek rendelkezései között ellentmondás állna fenn, az utóbbiak rendelkezésit kell alkalmazni.(2) Az e rendeletben meghatározott korlátozások és feltételek betartása mellett az EKB hozhat olyan rendeleteket, amelyek a továbbiakban meghatározzák azokat az intézkedéseket, amelyek révén e rendelet szerint szankciókat lehet kiróni, valamint iránymutatásokat hozhat a jogsértési eljárás lefolytatásával összefüggő eljárások koordinálásra és összehangolására.7. cikkZáró rendelkezésekEz a rendelet az Európai Közösségek Hivatalos Lapjában való kihirdetésének napján lép hatályba.A 6. cikk (2) bekezdését e rendelet hatálybalépésének napjától kell alkalmazni. A fennmaradó cikkeket 1999. január 1-jétől kell alkalmazni.Ez a rendelet teljes egészében kötelező és közvetlenül alkalmazandó valamennyi tagállamban.Kelt Brüsszelben, 1998. november 23-án.a Tanács részérőlaz elnökR. Edlinger[1] HL C 246., 1998.8.6, 9. o.[2] HL C 328., 1998.10.26.[3] 1998. október 8-i vélemény (a Hivatalos Lapban még nem tették közzé).--------------------------------------------------

Summary:
Az EKB szankciók kirovására vonatkozó hatásköre
Az EKB szankciók kirovására vonatkozó hatásköre
ÖSSZEFOGLALÓ AZ ALÁBBI DOKUMENTUMRÓL:
2532/98/EK rendelet az Európai Központi Bank szankciók kirovására vonatkozó hatásköréről
ÖSSZEFOGLALÓ
            
Az Európai Központi Bank (EKB) hajtja végre az euróövezet monetáris politikáját az árstabilitás fenntartásának elsődleges céljával. Ugyancsak felügyeli az euróövezet és a többi uniós ország azon bankjait, amelyek úgy döntöttek, hogy részt vesznek az Egységes Felügyeleti Mechanizmusban.
Monetáris politikája és felügyeleti feladatai gyakorlása során az EKB szankciókat róhat ki azokra a vállalkozásokra (például hitelintézetekre), amelyek nem teljesítik az EKB vagy az EU jogi aktusait.
MI A RENDELET CÉLJA?
              
Meghatározza azokat a feltételeket, amelyek mellett az EKB pénzbírságot vagy kényszerítő bírságot szabhat ki minden olyan vállalkozásra, amely nem teljesíti az EKB és az EU jogi aktusaiból eredő kötelezettségeket.
FŐBB PONTOK
              
A vállalkozásokra kiszabható bírság felső határa 500o000 EUR, illetve az EKB felügyeleti feladatai kapcsán kiszabott szankciók esetében a jogsértés miatt szerzett nyereség vagy az amiatt elkerült veszteség kétszerese, vagy a vállalkozás teljes éves forgalmának 10%-a.
Az időszakos kényszerítő bírságok felső határa 10o000 EUR a jogsértés minden egyes napjára, illetve az EKB felügyeleti feladatai kapcsán kiszabott szankciók esetében az átlagos napi forgalom 5%-a a jogsértés minden egyes napjára.
Egy szankció kiszabásakor az EKB az alábbiakat veszi figyelembe:
az érintett vállalkozás jóhiszeműsége és nyitottsága,
a jogsértés hatásának súlyossága,
a vállalkozás által a jogsértésből szerzett nyereség,
a vállalkozás gazdasági mérete,
a vállalkozásra korábban, ugyanezért a jogsértésért más illetékes hatóságok által kiszabott bármely szankció.
Az Igazgatóság határoz arról, hogy jogsértési eljárást kezdeményez-e.
Az érintett vállalkozás nem kevesebb mint 30 napot kap arra, hogy az EKB-val vagy a nemzeti központi bankjával szemben megvédje álláspontját.
Az Igazgatóság indokolással ellátott határozatot fogad el arról, hogy szankciókat szabjon-e ki a vállalkozás ellen. Határozatának kézhezvételétől számított 30 napon belül a vállalkozás kérheti a Kormányzótanácsot, hogy vizsgálja felül a határozatot. Ennek hiányában a határozat jogerős lesz.
Erre irányuló kérése esetén a Kormányzótanács felülvizsgálja az Igazgatóság határozatát, és értesíti a következtetése által érintett vállalkozást. Tájékoztatja a vállalkozást bírósági felülvizsgálati jogáról.
A jogsértési eljárást a jogsértés fennállásának az EKB vagy a szabálysértés helye szerinti joghatóság nemzeti központi bankja számára történő ismertté válásától számított egy éven belül kell indítani. Ennek hiányában elévül.
A Tanács 2015/159/EU rendelete új rendelkezéseket hozott, hogy lehetővé tegye az EKB számára a szankciók kiszabását felügyeleti feladatai gyakorlása közben. Az új szabályok határozzák meg az ilyen esetekre alkalmazandó bírságot, határidőket és eljárásokat.
JOGI AKTUS
            
Az Európai Központi Bank szankciók kirovására vonatkozó hatásköréről szóló, 1998. november 23-i 2532/98/EK tanácsi rendelet (HL L 318., 1998.11.27., 4–7. o.)
utolsó frissítés 11.08.2015